બોર્ડની પરીક્ષાઓમાં આયોજન ખૂબ જ મહત્ત્વનો ભાગ ભજવે છે. વિદ્યાર્થીઓ પ્લાનિંગ વગર ઉજાગરા કરે તો તેનું કોઈ પરિણામ મળતું નથી, પરંતુ શરૂઆતથી જ વિષયો વાઈઝ ચેપ્ટરના આધારે પ્લાનિંગ કરી તે મુજબ તૈયારી કરવામાં આવે તો ખૂબ જ સારું પરિણામ મેળવી શકાય છે. પરીક્ષા સમયે વાલીઓએ સંતાનોને ટોકવાને બદલે હૂંફ આપવી જોઈએ અને બોર્ડની પરીક્ષા એ જિંદગીની છેલ્લી પરીક્ષા નથી એ દરેક વિદ્યાર્થી અને વાલીઓએ પણ સમજવું જોઈએ. પરીક્ષા આપતા પૂર્વે તેનાં પરિણામો અંગે ક્યારેય ચર્ચા કરવી નહીં અને પેપર આપીને આવ્યા બાદ કેટલા માર્ક્સ આવશે તેની ચર્ચામાં પડ્યા વગર માત્ર એક્ઝામને ઍન્જોય કરો.